ЯШРЯФИ СЯРХАН
ХЫДЫРИ ИД

Сининя одямон – пийямердон, пияженон. Ди йолон. Чямя бобон, незя дустон...
Явонян бяня бямя намя димин. Кон хосйятядя быбун, янъях дылядя тяныкин. Бяня ямя бя ьайьушон ещтийоъшон бедя. Мясялям, бя йод вардедям рящмятдигя Ясгяря маму. Былындя мерд бе. Зобитяйн щямян тынд хосйят бе. Кам сыхан якяй. Бяня шири япой. Зымыстонядя пялтони ыштя ъыняьонся шоядяй. Яй танакарди. Бяня кали пийямердон ляво бя даст няьяти. Явотин ки, ъывонятийядя чямя мящолядя чяй пешти  бя зямин жякяс бяни. Бямя раст омейядя бямы:
-Зя ъцялляь, яня ийо бой, - вотейядя, тарсе-тарсе бяй нез яшим. Ыштя ъивядя гыляй ябоси беякяй. Ейядашти бямы:
-Быьят, быши бя Сефылла дукон. И пачкя “Няргиз” пяпруси быстян, бийя. Чяйо бямыку: “Кон пяпруси бястеш”? – хябя сяйядя, аз бяй: - “Няргиз” пяпруси, - вотейядя яв бямы де барзя ванги: “Бывит, быши”! Вите-вите яшим. Пяпруси ястяним. Явяйм, ядяйм бяй. Яв ыштя ъивядя и рыья ьянд беякяй. Ядяй бямы. Чяйо: “Зя, мердян сардику кыж бябе? Кыло быня бя ся”, - явоти.
Рящмятдиг Ялякбяря маму. И дастядя ляво, и дастядя тясбе ябий. Щежо зикр ягяти. Бямы пегынийядя:
-Зя, ьырышмол, чики зояш?, - хябя ястяни.
Ноьуля ьоти беякяй. Яй оякяй. Чяйо ды гыля рангрисиня ноьул пейяьяти. Ядяй бямы.
Мериняьийя маму! Рящмятдиг ярябячи бе. Ройся ямяни виндеядя кялон ояьяти. Ямяни бя ярябя пейяшанди. Дей ьырмоъиян бямя ядяй. Ды кон форси кялон яромимон. Ещ, лязят ябяймон...
Рящмятдиг Муса маму дырозя быь-риш оягяти. Риш-быьон му сипи, бявоныш бяня зевыли сийо бин. Дыроз ябин, еямин чяй чяшонся. Визи рангядя бохара кыло бя ся яняй. Былынд ныбе. Ямо кулинъин бе, дасоныш дыроз бин. Сялеьяйн бе. Дасож, дылясут бе. Бялкям бы горя бяй нез яшимон. Щежо чяй тоно-кяноядя ягардимон. Бяй даст ягятимон. Бячяй каг-кижон дон, бя мол-мяля аляф, ов ядяймон. Сой хырд-хяшяли гырд якяймон. Анъя бя езымон, чилон бя епо жийо якырнимон. Яве Муса маму бямя “чымы дасти кыртяья” явоти.
Щямян чы Муса маму шиня ляфсыш щестбе. Сыря дийян бе. Боямяно чок-чокя гяпон яжяни. Ве зяндиня мерд бе.
И ружян бяштя гяпи жыго бино кардыше: -Вылиня вишявожон навоня зямононядя ве игид, ыштянядябывот бян. Ща, сыханым бымядя ни, чявон вядя ки ов пегяте язни?
Бя чявон нез оме зынянин. Яве вылиня вишявожон ыштя вырядя мандян. Бя ъо мящол куч кардяшон ни.
Ьоняьщярис бямон, щямян чок-чокя адят-янянонмон бя. Бя ъо мящоли, бячяй мол-мялон чяшмон дярутяни. Лязятиня хуряконмон бя. Чямя хурякядя бя тям дынйоядя щяни кон хяльи хуряконядя щесте? Щич хяльи! Бяс есят чы ружядямон, щы? Щаймон шя, ваймон мандя. Ня житоно ордямон, няян петоно сус. Ыштя милляти ьыйятмон гин кардя.
Ын дард ве йоля дарде, чымы балон. Ща, гуш быдянян. Ыштя йодядя оьятянян. Чямя вения адят-янянон бя Озорбойъони хяльи адят-янянон пегардян. Кали гылонян мийонядя гин бян. Чявонядя гыляй Хыдыри иде. Щич зынедон Хыдыри ид чиче, яй чы сори кон мангядя дявонедян?
-Не, Муса маму. Чы Хыдыри идику бямяно гяп быжян, - вотейядя, яй быьясыряш карде. Чяшоныш бямя дяруте. Вотыше:
-Бямы гуш быдянян. Шымяку чы гыно. Бы щяхядя щич есятня мияллимон зынейдянин. Ыштя йодядя огятян. Йанваря манги 30-дя йоля чыля ся бедя. Чяйо рукя чыля дяшедя. Яв 20 руж бедя. Чяй иминъи щяфтя чоминъи руж йаянки пенъминъи руж Хыдыри ид бедя. Хыдыри иди щяхядя яфсоня щесте.
-Чяйку боямяно гяп быжян, Муса маму. 
-Чок, гяп жяйдям. Янъях де дыььяти бямы гуш быдянян. 
...Бо Хыдыри Деьядя, бандонядя киня щоштедян. Ружи чы ружон Хыдыр чи-чяля бохчя жяйдя бя кяшя, ро гятедя шедя бя Деь. Боштя пявянди винде. Бы мяьомядя воа бино кардедя войе. И руж, ды руж, се руж Хыдырику гыляй сядо-сах бешедяни. Хыдыри дядя-няня норощат бедян. Щыте зынейдянин. Дыь-дыья дяшедя бя чявон ъон. 
Хыдыри няня:
-Мердя, кядя татя быхи вядя ныште, хывят кардеку чи бенибяше. Ляво пеьят, “Йа Аллащ!”, “Йа Яли!” быши яьыли щявяндися, - вотейядя, виндедя ки, жен рост вотедя. Шым-пофтя танкардедя, ляво пеьятедя, “Йа Аллащ!”, “Йа Яли!” вотедя, дягынедя бя ро.
Ве шедя, кам шедя, се руж, се шяв бандыкуядя бо Хыдыри няведя.
Бы ружонядя воа ов бедя. Ружбяруж кам бедя. Охоння руж дияромандя банди кямядя гыляй дой бынядя сийо-сийо бячяй чяш гынейдя. Шедя. Ряседя бя дой быни. Виндедя ки, Хыдыре. Дой бынядя ныштя вырядя гырдя мяъуля бя. Щявулъони яй гятедя бя вангоня. Дякырнедя бяштя синя. Виндедя ки, щышк бяни. Бядяныш наме. Гуши нойдя чяй синяся. Виндедя ки, дылыш гядя-гядя жяйдя. Даси дянойдя бячяй йяхя. Чяй дыли бино кардедя моле, дим-чяшони вуршоне.
Чандибячандон Хыдыр бино кардедя ныьыл-ныьыли няфяс сяй. Тикяй дявардедя, чяшон окардедя.
Шой-войядя дядя дылыш яня кяшядя мандедяни. Хыдыри гятедя бя кул, по нойдя бя кяй тяряф.
Чич бедя. Мявотбян, Хыдыр ыштя пявяндику ъо бедя, бя кя огардеядя роядя воа яй гятедя. Ве ро шедя. Охойядя огынедя. Ыштя сыси сяй горыш ныштедя гыляй амбуря дой бынядя. Ныштя вырядя щан яй бардедя. Щытедя. Бы горя чямя йолон вотяшоне ки, воадя огынейядя бяпе нынышти...
Хыдыр щытедя. Воа войдя чяй кутися. Ямо Хыдыри шяхтя жяйдяни. Мардедяни. Бочи? Бя горя ки, бы мяьомядя бя зямин “дыздя” татя ращан омейдя. Яв зямини тоспынедя. Татя ращан воан ов кардедя.
Татя ращан бя зямин омейядя щям ъониня тябият, щямян инсони хун олыведя.
Зымыстоня семонядя зямин щямян зямини кутися бя ъониня мяхлоьон бя щан-щыт шедян. Вотедян: “Щырс зымыстонядя щытедя”. Ын “щыте” зымыстонядя щямян бя инсони бядяниян омейдя. Мясялям, зымыстонядя инсони бядянядя чич бедя? Зымыстонядя инсони хун хас бедя. Лахтя гынедя. Яве инсони хун дамяронядя чок ко кардедяни. Бы горя щям зяминядя, щямян инсони ъонядя сардыняти бедя.
Чы рукя чыля иминъи щяфтяку бя зямин щямян бя инсони бядян татя ращан омейдя. Зяминися бя чу-чялон, аляфон бино кардедян зяминику ширя сяй. Ружбяруж ъон гятедян, олыведян.
Хыдыри яфсоняку жыго нятиъя бешедя ки, Хыдыри сяломят манде чы ъониня тябияти зымыстоно сяь-сяломят бешейе. Хыдыри ид чы ъониня тябияти олыве, сяломят манде иде. 
Чямя зямоня одямон чы Хыдыри иди щяхядя зыняйшон ни. Чяй молйяти бя ся дяшедянин. Бы горыш яй ид дявонедянин. Ве йоля сяф кардедян.
Чямя рящмятдигя нянон Хыдыри иди йомйя товыстонику ягятин. Бяйо щозы ябин. Йяни чич якяйн? Бо Хыдыри иди гандым, мяжу, нохут ъо якяйн. Ку, зымыстони, йемишя донон гырд якяйн. Щышк якяйн явони, еякяйн бя тунбярон. Чы йоля чыля охоня щяфтядя я доны-гылон ябыштин. Явони яжянин бяйянды. Дасторядя ящорин. Чяйо яй яжянин бя паръин. Бяй камишявой ьяндя хокя йаянки щындямоя боя умжян якяйн. Быми пышт вотедян. 
Пышти еякяйн бя тумбярон. Тумбярон яняйн яьлон дасон ныряся вырядя.
Хыдыри идядя пышти еякяйн бя пийоля-дянгянон, яняйн суфрядя. Пышт чы шявнышти гявчяряз бе. Одямон бойянды пыштя бахшя яьандин.
Ъямат тобя Нявузя иди пышт ящяй.
Чымы балон, пышт щарде бя инсони бядяни ве йоля хяйрыш щесте. Я хяйр чиче? Яв ыме ки, зымыстонядя инсони хун хас бедя. Яв чяй дамяронядя чок гардедяни. Инсони бядяни щярорят бя жи егынедя. Бы горя инсони бядяни дыля пардонядя овя ангылон офяйя бедян. Пышт чы инсони бядяни дылятони щяроряти рост кардедя. Щямоня я ангылон ов бедян. Щямян бядяни дамярон хася хун рушин бедя. Ше-ше инсони бядянян бяня ъониня тябияти олыведя, бя ъон омейдя.
Есят бя ся дяшишон ки, Хыдыри ид чиче, явшон бочи дявонийя?
-Бяле, Муса маму.
-Мярщябо! Бявядя Хыдо сяломятяти быдо, иншалла, омя сяфя бошмяно Чыля вячя, Сийо явясор, Чыл кындя, Чо семони ружон, Ермянийя кулоки щяхядя гяп бяжем...